KRITERIJ ZA ODABIR PONUDE TE RELATIVNI PONDER KRITERIJA

Kriterij za odabir je ekonomski najpovoljnija ponuda. Sukladno članku 284. stavak 2. ZJN 2016 daje se obrazloženje za primjenu relativnog značaja koji se pridaje svakom pojedinom kriteriju kako slijedi u nastavku.

Naručitelj će između prihvatljivih ponuda sposobnih Ponuditelja odabrati ekonomski najpovoljniju ponudu na temelju sljedećih kriterija: cijena i trajanje jamstvenog roka, a čiji je relativni značaj prikazan u tablici u nastavku.

|  |  |  |
| --- | --- | --- |
| Redni broj | **Kriterij** | **Broj bodova** |
| 1. | Cijena ponude | 80 |
| 2. | Trajanja jamstvenog roka  | 20 |
|  | **Maksimalni broj bodova** | **100** |

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

* 1. **Cijena ponude**

Predmetni kriterij određuje se temeljem cijene prihvatljive ponude, bez PDV-a, iskazane u Ponudbenom listu.

***Maksimalan broj bodova***: 80 bodova

***Vrijednosni kriterij***: najniža cijena ponude bez PDV-a ostvarit će maksimalan broj bodova

Ponuda s najniže ponuđenom cijenom dobiva 80 bodova, a ostale ponude se boduju prema formuli:

**Cbb = (Cmin/Cpp) x 80**

Pri čemu su:

Cbb – broj bodova po kriteriju cijene

Cpp – cijena iz promatrane ponude

Cmin – najniža ponuđena cijena ponuda

* 1. **Trajanje jamstvenog roka za otklanjanje nedostataka u jamstvenom roku**

Minimalni jamstveni rok za otklanjanje nedostataka u jamstvenom roku iznosi:

* za bitne (temeljne) zahtjeve za građevinu sukladno zakonskim propisima – 10 godina;
* za ostale radove – 2 godine;
* za ugrađenu opremu sukladno garanciji proizvođača opreme.

Zakon o obveznim odnosima, u članku 633, navodi da izvođač odgovara za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova. U svezi s navedenim, **ostali radovi,** u smislu ove Dokumentacije o nabavi, odnose se na sve druge radove koji nisu obuhvaćeni predmetnim člankom Zakona o obveznim odnosima.

***Maksimalan broj bodova***: 20 bodova

***Vrijednosni kriterij***: ponuda koja ima ponuđen najdulji jamstveni rok za otklanjanje nedostataka, dobit će maksimalan broj bodova.

Minimalan jamstveni rok je 24 mjeseca, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir. Ponuda u kojoj je iskazan najduži jamstveni rok dobiva 20 bodova, a ostale ponude će dobiti manje bodova prema sljedećoj formuli:

**J= (Jo/Jn) x 20**

Pri čemu su:

J- broj bodova po kriteriju za ponuđeni jamstveni rok

Jn-najduži jamstveni rok

Jo- jamstveni rok koji je ponuđen u ponudi koja se ocjenjuje

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.)

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

*ODREĐIVANJE NAJPOVOLJNIJE PONUDE PREMA NAVEDENIM KRITERIJIMA ZA
ODABIR EKONOMSKI NAJPOVOLJNIJE PONUDE ZA SKLAPANJE UGOVORA:*

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Najpovoljnija je ona ponuda koja je ostvarila ukupni najveći broj bodova prema svim navedenim kriterijima.

**Ub = Cbb + J**

Pri čemu su:
Ub - ukupan broj bodova

Cbb – broj bodova po kriteriju cijene

J- broj bodova po kriteriju za ponuđeni jamstveni rok

* 1. **Dokumenti potrebni za utvrđivanje kriterija ekonomski najpovoljnije ponude**

Podatak o jamstvenom roku dostavlja se u obliku izjave ponuditelja u slobodnoj formi, te se prilaže kao sastavni dio ponude (upload-a prilikom predaje ponude).

**Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok od 24 mjeseca.**